Қабыл Бостанов
Қабыл Бостанов туралы толық   деректі   тарихшы Ермахан Бекмахановтың «ХІХғасырдың 20-40 жылдарындағы Қазақ КСР тарихы»  атты  тарихи монографиясынан табуға болады.    Қабыл Бостанов Қазақ хандығының соңғы ханы  Кенесары Қасымұлының заманында өмір сүрген,  сайыс руынан шыққан батырлардың бірі.  Сонымен қатар Қазақстан аумағында үш жүзді де қамтыған Патша үкіметіне қарсы Кенесары Қасымұлы бастаған  ірі көтеріліске қатысушы. Кенесары Қасымұлының әскери кеңесшілерінің бірі болған. Қоқан хандығын алуда Қабыл батырдың көмегі зор болған.  Қабыл останов Сыр бойында туылған.  Кенесары 1847 көтерілісі аяқталған соң осы өңірде қалған батырларжың бірі осы Қабыл батыр. Қабыл батыр Далабай ауылын мекендеген және қазіргі Далабай ауылындағы мазардың маңы бұрын «Қабыл ауылы»  деп осы батырдың атымен аталған.  Жарбасы деген  Мазардың ар жағы  Матырат батырдың атымен аталған. Қабыл сайыстар  мекен еткен осы ауылдың болысы болған. Кейін денсаулық жағдайына байланысты болыстық міндетін   Қарабатырға тапсырып кеткен.  Көкшетау маңындағы 1862 жылғы санақ бойынша № 62 ауылда Қабыл батырдың есімі осы ауылдың тұрғыны ретінде тіркелген. Қазіргі уақытта Далабай ауылында Қабыл бостановтың мазары(тамы) бар.  Қабылдан  Жанбай, Жанбайдан  – Қапаш, Қапаштан Бегіндік, Бегіндіктен– Данияр, Бақтияр және Сауле сынды ұрпақтары тарайды. Қазіргі уақытта Қабыл Бостановтың шөбересі  Жанбаев Бегіндік   Атбасар қаласында тұрады.   Бегіндіктің әкесі Қабылдың немересі Қапаш Ұжымдастыру кезінде қуғынға ұшыраған.  Қабыл Бостанов туралы мәліметті ұрпақтарының білмеуі, бұл кеңес үкіметі кезінде қазақтың осындай батырлары туралы айтуға тиым салынғандығынан болып отыр. 

